Isabel I han Castilla
Hi Isabel I (ha daan nga Kinatsila: Ysabel I, 22 Abril 1451 - 26 Nobyembre 1504) usa nga Hadá o Reyna han Castilla ngan León tikang han 1474 kutob han iya kamatayan han 1504. An iya pag-asawa kan Fernando II han 1469 amo an nagin batakan han de facto nga paghiusa han Espanya. Katapos hin paniguro nga maka-angkon han iya katungod han trono, gin-reorganisar niýa an sistema hin kagamhanan, ginpahamubo an rata hin krimen ngadto han gihamob-i hin pira ka tuig, ngan gintanggal tikang han ginhadi-an an dako nga utang nga ginbilin han iya bugto. An iya mga reporma ngan an mga reporma nga iya gindangat upod han iya bana mayda impluwensya nga nag-abot labaw han mga pag-ultan han ira gin-usa nga mga ginhadi-an. Kilalado hi Isabel ngan Fernando han pagtima han Reconquista, han pagsugo han pag-konverso o destierro han ira mga Hudeo ngan Muslim nga mga sakop, ngan han pagsuporta ngan paghatag hin panalapi para han kan Cristóbal Colón 1492 nga biyahe nga nagdangat han pagbuklad han Bag-o nga Kalibotan ngan han pagtukod han Espanya nga dako nga poder ha Europa ngan ha dako nga bahin han kalibotan hin labaw hin gatostuig.[1] Hi Isabel, nga gintaga-an upod han iya bana han titulo nga "an Katoliko" o "nga Katoliko" ni Papa Alejandro VI, ginkilala nga Siervo han Dios han Singbahan Katoliko han 1974.
Mga pinambasaran[igliwat | Igliwat an wikitext]
- ↑ Palos, Joan-Lluís (28 March 2019). "To seize power in Spain, Queen Isabella had to play it smart: Bold, strategic, and steady, Isabella of Castile navigated an unlikely rise to the throne and ushered in a golden age for Spain". National Geographic History Magazine. Ginhipos tikang han orihinal han 20 April 2019. Ginkuhà 20 Abril 2019.
nno_Latn war_Latn war_Latn eng_Latn